
Ymateb adfyfyriol unigol i’r Profiad Addysgu Proffesiynol
O fewn yr aseiniad hwn mi fyddaf yn adfyfyrio ar fy nghyfnod cyntaf o Brofiad Addysgu Proffesiynol (PAP). Mi fyddaf yn adfyfyrio ar y tair wythnos rwyf wedi arsylwi fy athrawes dosbarth a’r cyfleodd cefais i ddysgu rhai gwersi gwahanol. Roeddwn yn rhan o’r Cyfnod Sylfaen ar y rhan cyntaf o fy mhrofiad ym mlwyddyn 2, ond roedd gwersi blwyddyn 1 a 2 wedi eu cymysgu oherwydd ei grwpiau gallu. Mae’r cyfnod hon wedi rhoi cyfle i mi ddysgu yn uniongyrchol am y wahanol strategaethau dysgu, addysgu ac ymddygiadol wahanol sydd yn cael eu defnyddio pob dydd o fewn ysgolion cynradd.
Yn yr wythnos gyntaf o PAP roeddwn yn gyffrous ond braidd yn nerfus am y profiad i gyd gan nad oeddwn yn gwybod sut oedd y plant yn mynd i ymgartrefi gyda fi yn y dosbarth. Targed gosodais i fy hun oedd gwneud yn siŵr bod pob un plentyn yn gyfforddus gyda fy mhresenoldeb yn y dosbarth. Cefais lawer o brofiad erbyn diwedd yr wythnos er mwyn dod i nabod y dysgwyr gan arwain rhai gweithgareddau grŵp, mynd ar ddyletswydd amser chwarae a chymryd rhan mewn clybiau allgyrsiol ar ôl ysgol. Wrth greu perthynas da gyda’r dysgwyr tu allan i’r dosbarth dysgu bydd hyn yn medru arwain i berthynas dda tu fewn i’r dosbarth sydd yn arwain i dysgu fwy effeithiol. Mae’r safon SAC S.1.2 yn datgan wrth i athrawes greu perthynas da gydag unigolion bydd yn helpu’r unigolyn i wneud y gorau o’u potensial i ddysgu (Llywodraeth Cymru, 2009). Yn ôl Every Child Matters ‘people become engaged when relationships are continuous, and their lives improve as a result’ (TNA 2010) sydd yn dangos ei fod yn bwysig i gael perthynas dda gyda’r dysgwyr. Mae Grigg hefyd yn sôn am sut ‘dylai iechyd, lles a diogelwch plentyn fod yn y brif ystyriaeth yn bopeth bu’n gwneud’ (2014). Roedd yn holl bwysig i mi nad oedd y dysgwyr gydag unrhyw bryder fy mod i yno. Er mwyn cyflawni hyn roedd rhaid gwneud yn siŵr tra roeddwn ar yr wythnos arsylwi bod y dysgwyr yn teimlo’n gyfforddus i fedru dod lan i mi i ofyn am y gwaith, unrhyw gwestiynau oedd ganddyn nhw ac am unrhyw beth ddigwyddodd amser chwarae a chinio. Llwyddais i gyflawni’r targed hon yn ystod PAP ac roeddwn yn hapus iawn erbyn diwedd yr wythnos arsylwi fy mod i wedi dysgu enw pob un dysgwr ac roedd pob un yn hapus gyda fy mhresenoldeb.
Thema fy nosbarth yn ystod fy nghyfnod PAP oedd ‘Cripian Cropian’ a oedd yn cael ei ddefnyddio ar draws y meysydd dysgu. Llyfr Pori'r Pry Copyn oedd llyfr yr wythnos, a gosodwyd i mi y dasg o greu gwers rhifedd ar gynhwysedd felly cymerais gyfle i greu gwers y tu allan yr wythnos hon. Gwelais fod y dysgwyr wedi cyffroi wrth fynd allan a oedd yn rhoi'r hyder i mi fod gan y dysgwyr diddordeb yn y wers. Ar ddechrau fy nghyfnod PAP nad oeddwn yn rhy hyderus i wahaniaethu gwaith grwpiau gallu gwahanol ond dyna oedd fy nharged diwedd yr wythnos a osodwyd gan fy mentor. Un pryder oedd gennaf oedd bydd y gwaith yn naill ai rhy anodd neu dim digon heriol iddyn nhw, gall wedi arwain i’r dysgwyr colli diddordeb yn y wers. Mae’r targed hon yn cyferio i safon SAC 3.3.4  sef dylai athrawon ‘gwahaniaethu eu haddysgu i ddiwallu anghenion dysgwyr, gan gynnwys y rhai mwy galluog a thalentog, a'r rhai ag anghenion addysgol arbennig.’ (Llywodraeth Cymru, 2009). Roedd dosbarth blwyddyn 1 a 2 wedi ei gymysgu o ran gallu felly roedd yna pum grŵp o 10 dysgwyr rhwng y ddau ddosbarth. Targed o fy mentor ar ddiwedd yr wythnos arsylwi ar gyfer fy wythnos gyntaf o ddysgu oedd gwahaniaethu'r gweithgaredd yn ôl eu grwpiau gallu.  Roedd yn anodd ar y dechrau i wahaniaethu'r gweithgaredd gan nad oeddwn yn hollol siŵr sut bydd pob grŵp yn ymdopi gyda’r dasg, gan fod ystod eang o wahanol allu ym mhob grŵp gallu. Yn ôl Vygotsky mae gwahaniaethu o ran gallu yn bwysig ond bod yna angen i wybod pa gallu sydd ganddynt hwy oherwydd ‘by having a knowledge of what a child already knows should inform the next stage of learning and what interventions are necessary  to enable successful learning’ (TNA 2008).  Gwelais yr her o greu gwers ar gynhwysedd yn gyfle i mi roi fwy o gyfrifoldeb i’r dysgwyr i arwain eu dysgu sydd yn medru ysgogi’r dysgwyr i gymryd cyfrifoldeb. Yn rhan o’r wers hon roeddwn wedi gofyn i’r dysgwyr i weithio o fewn parau i gwblhau’r dasg. Rhoddais y rhyddid iddyn nhw ddewis partner er mwyn osgoi unrhyw ddysgwyr i golli ysgogiad os nad oedden yn hapus gyda’i phartner. Yn ôl Prifysgol Carnegie Melon ‘Positive group experiences, moreover, have been shown to contribute to student learning, retention and overall learning success’ (2016) mae’n bwysig iawn i blant i gael y cyfle i weithio gydag eraill er mwyn derbyn mwy o gefnogaeth o’i gilydd i gyflawni’r gwaith. Cytunodd Vygotsky gyda hyn hefyd gan nodi fod sgaffald yn bwysig. Dywed bu rhyngweithio ag eraill yn ffurfio proses feddwl uwch gan nodi mai rhyngweithiadau cyfarwyddiadau cefnogol sydd yn arwain dysgu (2014).
Cyn dechrau cyfnod PAP nid oeddwn yn hollol ymwybodol am faint o wybodaeth pwnc oedd gennaf. Roedd yn lawer haws i mi ddechrau didoli'r wybodaeth wahanol fyddaf angen ar bob gwers wrth i fi ddechrau cynllunio'r gwersi. Roedd yn bwysig i wneud ymchwil o flaen y wers er mwyn medru ateb cwestiynau gwahanol y dysgwyr o ran ffocws y wers. Mae hyn yn cyd-fynd gyda’r Safon SAC 2.1 sef ei bod hi’n bwysig i gael gwybodaeth a dealltwriaeth o’r pwnc a'ch bod wedi gwneud ‘ymchwil ar gyfer addysgu’n drwyadl yn y cam hwn o’r hyfforddiant’ (Llywodraeth Cymru, 2009). Mae’n holl bwysig i gael gwybodaeth a dealltwriaeth o bwnc y wers cyn ei ddysgu i’r plant oherwydd  “teaching necessarily begins with a teacher’s understanding of what is to be learned and how it is to be taught” (Shulman, 1987, p.7). Mi fydd hyn yn gwneud gwahaniaeth ar hyd y wers er mwyn cael y gallu i ateb unrhyw gwestiwn sydd yn cael ei godi. Credaf fod hyn yn darged hirdymor sydd yn medru fod yn darged personol i fy hun ac yn darged i bob un wers fyddaf yn ei gynllunio. Gwelaf fod y targed yma yn un holl bwysig oherwydd os nad ydw i yn ymwybodol o’r wybodaeth i gyd am y pwnc penodol ni fydd y plant yn medru dysgu rhyw lawer am y pwnc oddi wrthaf i.
Pan gefais fy arsylwi gan fy Nhiwtor cefais darged o amseru’n well. Roeddwn yn hollol gytûn gyda’r targed hon oherwydd collais gofnod o’r amser felly nid oedd gennaf ddigon o amser i gwblhau fy nghlo i’r wers. Mae’r Safon SAC S.3.3.7 sydd yn datgan yr angen i athrawon yn medru trefnu, rheoli dysgu ac amser dysgu yn effeithiol (Llywodraeth Cymru 2009). Gan fod y wers tu allan nid oeddwn wedi cynllunio'r amser i’r dysgwyr nôl eu cotiau a threfnu i fynd allan, felly erbyn y tro nesaf mae angen i mi wneud yn siŵr fy mod yn rhoi amser penodol i bob un rhan o’r wers er mwyn medru amseru’n well. Yn ôl y Teaching Channel gall amser helpu i wneud strwythur pendant ar gyfer y ffordd y caiff y dosbarth ei addysgu, ac mae amser hefyd yn helpu i gadw'r dasg ar amser i’r dysgwyr ac mae terfynau amser yn helpu i gadw'r athrawes yn drefnus ac ar amser (2013). Y ffordd ymlaen gyda’r targed hon hefyd yw rhoi amserydd ar y bwrdd gwyn er mwyn cadw at amser fy nghynllun gwers, i wneud yn siŵr nad oes unrhyw amser addysgu yn cael ei golli. Wrth i mi arsylwi fy nghyfnod nesaf o PAP darganfyddais bod y dosbarth yn defnyddio amserydd o bryd i’w gilydd i gadw at yr amser felly ni fydd yn effeithio ar y dysgwyr i mi ddefnyddio'r dull hwn.
Rwyf yn edrych ymlaen at y cyfnod nesaf o fy mhrofiad Addysgu Proffesiynol gan ddod mewn a strategaethau ymddygiad yn gynharach er mwyn cael fwy o hyder wrth reoli’r dosbarth. Fy ngobaith fydd i ddod mewn â strategaethau ymddygiad positif a negatif sydd yn cyd-fynd gyda pholisi’r ysgol. Y gobaith yw fydd y dysgwyr sydd yn chwarae lan yn y dosbarth yn medru gweld fod ymddygiad da yn cael ei wobrwyo sydd yn hyrwyddo y safon SAC S2.7 sef ‘maent yn gwybod ystod o strategaethau i hyrwyddo ymddygiad da a sefydlu amgylchedd dysgu pwrpasol.’ (Llywodraeth Cymru, 2009). Mae’r dull hwn yn gytûn gyda damcaniaeth Burrhus Skinner, sef ailadrodd y patrymau yma o ymddygiad da er mwyn galluogi plentyn i ddeall y gwahaniaeth rhwng ymddygiad dymunol ac annymunol. Wrth i mi barhau i adfyfyrio fy ngwersi gallaf gadw weld y cryfderau a’r gwendidau sydd gennyf er mwyn gwneud fwy o gynnydd pob dydd. Cytunodd Julie Tice gyda hyn gan ddweud ‘Reflective teaching therefore implies a more systematic process of collecting, recording and analysing our thoughts and observations, as well as those of our students, and then going on to making changes.’ (2004).Wrth i mi fod yn ymarferwr adfyfyriol mi fydd yn rhoi’r cyfle i mi i gadw defnyddio'r elfennau sydd yn fwy llwyddiannus ac i wella'r elfennau falle nad oedd mor llwyddiannus. 

